b'\n_START_ARTICLE_\nLancashire heeler\n_START_SECTION_\nOpprinnelse og alder\n_START_PARAGRAPH_\nN\xc3\xa5r kvegdriften sluttet, d\xc3\xb8de mange kveghunder ut, blant annet Lancashire heeler. Lancashire heeler ble avlet fram f\xc3\xb8rste gang p\xc3\xa5 1600-tallet, men dagens versjon ble avlet fram i 1960-\xc3\xa5rene, av at Welsh corgi ble blandet med Manchesterterrier. Og disse igjen ble blandet sammen med de f\xc3\xa5 gjenv\xc3\xa6rende hundene av rasen. N\xc3\xa5 brukes den mest som selskapshund for de som \xc3\xb8nsker en aktiv og sosial hund.\n_START_SECTION_\nRasestandard\n_START_PARAGRAPH_\nLancashire heeler er en lavstilt, kraftig og bevegelig arbeidshund. Den gjeter buskap og har terrierdrift for kanin- og rottejakt. Lancashire heeler er en glad hund som er meget hengiven overfor sin eier. _NEWLINE_Hodet skal st\xc3\xa5 i forhold til kroppen. Issen er flat, bred og smalnende mot \xc3\xb8ynene, som sitter bredt fra hverandre. Middels markert stopp. Nesepartiet er likt skallens lengde, smalnende mot snuten. Issen og nesepartiets overlinje er parallell. Leppene skal v\xc3\xa6re stramme. _NEWLINE_\xc3\x98ynene skal v\xc3\xa6re mandelformete, middelstore og m\xc3\xb8rke. Tipp\xc3\xb8rer eller st\xc3\xa5ende \xc3\xb8rer. Saksebitt. Kraftige kjever med regelmessig bitt. Over- eller underbitt er ikke \xc3\xb8nskelig. _NEWLINE_\xc3\x98yne: Mandelformete, middels store med god innbyrdes avstand. M\xc3\xb8rke, bortsett fra hos leverbrune der fargen kan v\xc3\xa6re lysere  for \xc3\xa5 harmonere med pelsfargen._NEWLINE_Halsen skal v\xc3\xa6re middels lang og velansatt p\xc3\xa5 skulderpartiet. Brystkorgen skal v\xc3\xa6re lang og godt velvet. Lendepartiet skal v\xc3\xa6re kort. Rygglinjen skal v\xc3\xa6re rett og jevn. Fortrinnsvis er kroppslengden 2 cm (m\xc3\xa5lt fra manken til haleroten). I rasens orginale standard st\xc3\xa5r f\xc3\xb8lgende: Approximately 2.5 cms (1 in) longer than height at withers. (Measured from withers to set on of tail)._NEWLINE_Skuldrene skal v\xc3\xa6re vel tilbaketrukne og albuene tett inntil kroppen. Benstammen skal v\xc3\xa6re kraftig. Forpotene tillates vridd lett utover, men ikke s\xc3\xa5 mye at de blir svake eller hindrer fri bevegelse. Bakbena skal v\xc3\xa6re muskukl\xc3\xb8se med lavt ansatt hase. Sett bakfra skal bena v\xc3\xa6re parallelle, s\xc3\xa5vel i bevegelse som st\xc3\xa5ende. Potene skal v\xc3\xa6re sm\xc3\xa5, faste og ha vel utviklete tredeputer. _NEWLINE_Halen skal v\xc3\xa6re h\xc3\xb8yt ansatt, ukupert. N\xc3\xa5r oppmerksom b\xc3\xa6res lett b\xc3\xb8yet, men aldri ringlet over ryggen.  _NEWLINE_Pels/H\xc3\xa5rlag: Tynn underull og helt dekket av motstandskraftig, kort, tykk, hard og rett dekkpels. Noe lengre dekkpels p\xc3\xa5 halsen. Underullen skal ikke synes gjennom dekkpelsen eller gj\xc3\xb8re slik at pelsen p\xc3\xa5 halsen st\xc3\xa5r ut. Lang eller alt for b\xc3\xb8lget pels absolutt ikke \xc3\xb8nskelig._NEWLINE_Tillatte farger er Black & tan; svart med r\xc3\xb8dbrune tegninger p\xc3\xa5 neseparti, kinn og oftest over \xc3\xb8ynene, fra albuene og nedover (s\xc3\xa5kalte "tommel-tegninger" \xc3\xb8nskelig), p\xc3\xa5 bakbenas innsider og under halen. Brun & tan er ogs\xc3\xa5 tillatt. Tanfargen kan avta noe med \xc3\xa5rene. Hvitt er ikke \xc3\xb8nskelig, men en liten hvit flekk i brystet kan tillates.'